

**Swydd Wag Fewnol / Allanol**

**Teitl y Swydd:**  Darlithydd Gosodiadau Trydanol a HND/HNC Gwasanaethau Adeiladu

**Lleoliad:** Gweithio ar draws nifer o safleoedd yng Nghaerdydd a'r Fro

**Contract:**  Llawn Amser, Parhaol.

**Cyflog:**  £21,507.00 – £42,327.00 y flwyddyn

Mae Coleg Caerdydd a'r Fro yn dymuno penodi Darlithydd Gosodiadau Trydanol. Bydd yr ymgeisydd llwyddiannus yn gallu darparu ac asesu hyd at Lefel 3 Gosodiadau Trydanol i brentisiaid, ac unedau ar yr HND/HNC megis BIM ac Egwyddorion Dylunio a Gosod Trydanol.

Bydd gofyn i'r ymgeisydd llwyddiannus ymgymryd â'r holl waith addysgegol megis paratoi gwersi, addysgu yn yr ystafell ddosbarth, gwaith tiwtorial a marcio. Mae cyfrifoldebau eraill y swydd yn cynnwys:

* Cynnal asesiadau i fyfyrwyr er mwyn lleoli myfyrwyr, monitro cynnydd ac adnabod anghenion cymorth dysgu
* Darparu cymorth priodol i fyfyrwyr er mwyn diwallu anghenion academaidd a llesiant dysgwyr a sicrhau bod yr holl wybodaeth berthnasol wedi'i chofnodi ar y systemau Coleg priodol
* Cymryd rhan mewn gweithgareddau gwerthuso cwrs a chyfrannu at y gwaith o ddatblygu'r cwricwlwm
* Ymwneud â marchnata, h.y. adnabod gofynion defnyddwyr, creu deunyddiau hyrwyddo priodol a gweithio ag asiantaethau allanol lle bo'n briodol

Bydd yr ymgeisydd delfrydol yn meddu ar gymhwyster galwedigaethol mewn Gosodiadau Trydanol ar Lefel 3 ac uwch a bydd ganddo brofiad diwydiannol/masnachol perthnasol. Mae'n rhaid i ddeiliad y swydd hefyd feddu ar gymhwyster addysgu perthnasol neu fod yn barod i weithio tuag at un. Byddai dyfarniad asesydd perthnasol a chymhwyster dilysydd yn hynod ddymunol hefyd.

Ceir rhagor o wybodaeth ynghylch y swydd, y fanyleb person a chymwyseddau'r swydd yn y swydd ddisgrifiad ynghlwm.

Rhaid cyflwyno ceisiadau gan ddefnyddio ffurflen gais Coleg Caerdydd a'r Fro yn unig. Ni dderbynnir ceisiadau CV.

Rhaid cyflwyno ceisiadau gan ddefnyddio ffurflen gais Coleg Caerdydd a'r Fro yn unig. Mae’r coleg yn croesawu ceisiadau yn y Gymraeg. Ni chaiff ceisiadau a gyflwynir yn y Gymraeg eu trin yn llai ffafriol na cheisiadau a gyflwynir yn y Saesneg. Os ydym yn eich gwahodd i gyfweliad, rhowch wybod i ni os hoffech i ni gynnal y cyfweliad a’r broses asesu yn y Gymraeg.

**Y dyddiad cau ar gyfer ceisiadau wedi'u cwblhau yw 31/05/2022 am 12pm**

I gael gwybod mwy neu i wneud cais ewch i [www.cavc.ac.uk](http://www.cavc.ac.uk) neu cysylltwch â'r Adran Adnoddau Dynol ar 02920250311 neu [recruitment@cavc.ac.uk](mailto:recruitment@cavc.ac.uk)

Mae'r holl swyddi gwag yn destun gwiriad gan y Gwasanaeth Datgelu a Gwahardd (DBS) ac ni fydd cyflogaeth yn dechrau heb wiriad DBS cyfredol, dilys. Mae hwn yn gontract cytundebol y mae'n rhaid iddo fod ar waith cyn bod eich cyflogaeth yn dechrau. Mae gweithdrefn y Coleg ar gyfer Addasrwydd Cyn-droseddwyr ar gyfer Cyflogaeth ar gael ar gais.

Bydd eich cyflogaeth gyda Choleg Caerdydd a'r Fro hefyd yn ddibynnol ar wiriadau geirdaon addas. Cyn i chi allu dechrau eich cyflogaeth, rhaid i Goleg Caerdydd a'r Fro gael dau eirda, un gan eich cyflogwr presennol neu gyflogwr mwyaf diweddar. Byddwn yn cysylltu â’ch canolwyr ar eich penodiad.

Mae cofrestru â Chyngor y Gweithlu Addysg ar gyfer Cymru (CGA Cymru) yn ofyniad gorfodol ar gyfer y swydd

**Mae'r rhain yn gontractau cytundebol y mae'n rhaid iddynt fod ar waith cyn y gall eich cyflogaeth ddechrau.**

Rydym wedi ymrwymo i recriwtio a chadw pobl anabl, ac rydym yn gyflogwr cadarnhaol sy'n rhan o'r cynllun Hyderus o ran Anabledd.

 cid: image005.jpg@01D77EFE.93A73200 